b"\n_START_ARTICLE_\nAm\xc3\xadlcar Vasconcellos\n_START_SECTION_\nBiografia\n_START_PARAGRAPH_\nDe professi\xc3\xb3 mestre, i despr\xc3\xa9s advocat, va militar des de molt jove com a membre del batllisme i contra la dictadura de Gabriel Terra Leivas. Va integrar la Llista 15, liderada per Luis Batlle Berres. El 1955 fou nomenat ministre de Ramaderia i Agricultura i ministre d'Hisenda (avui Economia i Finances) durant el Consell Nacional de Govern, amb una majoria important del Partit Colorado. El 1962 va ser reelegit pel Consell, formant part del govern col\xc2\xb7legiat fins a l'any 1967._NEWLINE_El 1967 fou designat novament com a ministre d'Hisenda pel llavors president \xc3\x93scar Diego Gestido, encara que meses despr\xc3\xa9s va presentar la seva ren\xc3\xbancia per discrep\xc3\xa0ncies amb el govern. El 1971 es va tornar a presentar com a candidat a la presid\xc3\xa8ncia del pa\xc3\xads al costat de Manuel Flores Mora. En aquesta oportunitat va aconseguir un lloc com a senador._NEWLINE_Durant la dictadura militar (1973-1985) va formar part, al costat de Raumar Jude i de Jorge Batlle Ib\xc3\xa1\xc3\xb1ez, del triumvirat que va dirigir clandestinament al Partit Colorado. Sobre el cop d'estat de 1973, va escriure Febrero amargo. En les eleccions de 1984 va acompanyar, i va donar suport a, la candidatura de Julio Mar\xc3\xada Sanguinetti Coirolo. El 1989 es va postular com a candidat a la Intend\xc3\xa8ncia de Montevideo, per la f\xc3\xb3rmula liderada per l'expresident Jorge Pacheco Areco. _NEWLINE_Mor\xc3\xad a Montevideo, el 22 d'octubre de 1999, amb 84 anys."